U-I-409/98
Natisni
Opravilna št.:
U-I-409/98
Datum odločitve:
30. 11. 2000
Objavljeno:
OdlUS IX, 282
ECLI:
ECLI:SI:USRS:2000:U.I.409.98
Akt:
Zakon o spremembah in dopolnitvah Zakona o zaposlovanju in zavarovanju za primer brezposelnosti (Uradni list RS, št.l 69/98) (ZZZPB), 15. čl.
Izrek:
Pobuda za začetek postopka za oceno ustavnosti 15. člena Zakona o spremembah in dopolnitvah Zakona o zaposlovanju in zavarovanju za primer brezposelnosti (Uradni list RS, št. 69/98) se zavrne.
Evidenčni stavek:
Pobudnik graja prakso poslancev pri sprejemanju zakonov, kar pa ne zadošča za utemeljenost pobude za oceno ustavnosti postopka sprejemanja izpodbijanega zakona.
Geslo:
Državni zbor, postopek sprejemanja zakona.
Državni zbor, glasovanje.
Ustavno sodišče, pristojnost za presojo postopka sprejemanja splošnega akta.
Pravna podlaga:
Zakon o Ustavnem sodišču (ZUstS), 2. odst. 26. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Neodvisni sindikat Slovenije, Ptuj
Datum vloge:
18. 11. 1998
Vrsta odločitve:
sklep
Vrsta rešitve:
zavrnitev
Dokument:
US20485
Dokument v PDF obliki:
U-I-409-98.pdf
115 KB
Prenesite datoteko
U-I-409/98 - 5
30. 11. 2000
S K L E P
Ustavno sodišče je v postopku za preizkus pobude Neodvisnega sindikata Slovenije, Ptuj, ki ga zastopa predsednik Rastko Plohl, na seji dne 30. novembra 2000
s k l e n i l o:
Pobuda za začetek postopka za oceno ustavnosti 15. člena Zakona o spremembah in dopolnitvah Zakona o zaposlovanju in zavarovanju za primer brezposelnosti (Uradni list RS, št. 69/98) se zavrne.
O b r a z l o ž i t e v
1. Pobudnik zatrjuje, da je bil 15. člen v izreku navedenega zakona (v nadaljevanju: ZZZPB-D) v uveljavljenem besedilu sprejet po ponovljenem glasovanju poslanca, ki je svoj predlog za ponovitev glasovanja utemeljil z neresnično izjavo, da se je zmotil. V ponovljenem glasovanju za amandma ni več glasovala večina glasovalcev. Pobudnik z izpisi glasovanja Državnega zbora z dne 25. 9. 1998 ob 10. uri in 29 minut ter ob 10. uri in 31 minut dokazuje, da je navedeni poslanec obakrat glasoval enako.
S svojim dejanjem naj bi le omogočil, da so se pri drugem glasovanju ustvarili drugačni pogoji, ki so privedli do drugačnega glasovanja. Zato naj bi obstajala moralna dilema o tem, katero glasovanje je veljavno.
2. Na podlagi tretjega odstavka 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS)
Ustavno sodišče odloča o ustavnosti in zakonitosti postopkov, po katerih so bili sprejeti akti, navedeni v prvi do peti alinei prvega odstavka tega člena. Med temi akti je tudi zakon.
Zakonodajni postopek določa Poslovnik Državnega zbora (Uradni list RS, št. 40/93 in nasl. - v nadaljevanju: Poslovnik DZ).
Ustavno sodišče pa je že uveljavilo stališče, da se glede postopka sprejemanja zakona presoja le ustavnost postopka, skladnost z drugim zakonom (ali Poslovnikom DZ) pa le, če gre pri tem tudi za kršitev ustavnih določb.
3. Pobudnik ne zatrjuje, da je bil izpodbijani člen sprejet v postopku, ki bi bil v nasprotju s katero od določb Poslovnika DZ ali Ustave. Navaja le prakso poslancev. V okviru pobudnikovega zatrjevanja nezakonitosti postopka sprejemanja 15. člena ZZZPB-D zato ni najti razloga za začetek postopka za oceno ustavnosti in zakonitosti.
4. Ustavno sodišče je sprejelo ta sklep na podlagi drugega odstavka 26. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
Franc Testen